Kabupaten Langkat

Kabupaten Langkat (Jawi: كابوڤاتين لڠكت) adolah kabupaten nan talatak di Sumatera Utara, Indonesia. Ibu kotanyo barado di Stabat. Kabupaten Langkat tadiri dari 23 kecamatan jo laweh 6.263,29 km² dan bapanduduak sabanyak 1.041.775 jiwa (2020). Namo Langkat diambiak dari namo Kasultanan Langkat nan dulu panah tagak di wilayah nan kini marupokan kota kaciak banamo Tanjung Pura, sakitar 20 km dari Stabat. Geografi Kabupaten Langkat talatak pado 3°14’00”– 4°13’00” Lintang Utara, 97°52’00’ – 98° 45’00” Bujur Timur sarato talatak pado katinggian 4 – 105 m dari pamukaan lauik. Laweh wilayahnyo mancapai 6.263,29 km² nan tadiri dari 23 kecamatan. Manuruik laweh wilayahnyo, kecamatan paliang laweh adolah Kecamatan Bahorok salaweh 1.101,83km2 atau 17,59% laweh kabupaten. Samantaro kecamatan paliang sampik adolah Kecamatan Binjai salaweh 42,05 km2 atau 0,67% dari total wilayah kabupaten. Bateh Wilayah Bateh wilayah Kabupaten Langkat antaro lain: Sijarah Maso sabalun kamardekaan Daulu di wilayah Kabupaten Langkat alah batagak kasultanan nan banamo Kasultanan Langkat. Katiko Ulando tibo, Kasultanan Langkat badampingan jo Karesidenan nan bakadudukan di Binjai. Sultan jo residen babagi wewenang untuak mamarintah di Langkat. Sultan mamarintah untuak urang-urang asali, sadangkan resedian mamarintah untuak urang-urang asiang sajo. Di bawah sultan jo residen ado struktur pamarintahan nan disabuik luhak nan dipimpin dek pangeran. Di bawah luhak ado pamarintah kejuruan atau raja kecil nan dipimpin dek surang datuak jo distrik nan dipipin dek kapalo distrik. Kapamimpinan kejuruan mutlak dipimpin dek panduduak asali nan panah manjadi rajo di wilayahnyo. Maso Kamardekaan Pado taun 1942, pamarintahan Hindia Ulando baraliah ka Japang jo sistem pamarintahan nan indak barubah. Nan barubah hanyo panggantian istilahnyo sajo. Pado mulo Kamardekaan Republik Indonesia, Langkat bastatus sabagai karesidenan jo asisten residennyo banamo Tengku Amir Hamzah. Kudian diganti dek Adnan Nur Lubis jo sebutan bupati. Pado taun 1947-1949, tajadi Agresi Militer Ulando I jo II inggo Kabupaten Langkat tabagi duo, yaitu Pamarintahan Nagara Sumatera Timur nan bakadudukan di Binjai nan dipimpin Wan Umaruddin jo Nagara Kasatuan Republik Indonesia nan bakadudukan di Pangkalan Brandan nan dipimpin dek Tengku Ubaidulah. Pado taun 1956, Langkat manjadi daerah otonom jo kapalo daerahnyo Bupati Netap Bukit. Dek lawehnyo Kabupaten Langkat, mangko Kabupaten Langkat tabagi manjadi tigo kawedanan, yaitu: Kawedanan Langkat Hulu bakadudukan di Binjai Kawedanan Langkat Hilir bakadudukan di Tanjung Pura Kawedanan Teluk Haru bakadudukan di Pangkalan Berandan. Pada taun 1963 wilayah kawedanan dihapuih, sadangkan tugeh-tugeh administrasi pamarintahan lansuang di baruah Bupati sarato Assiten Wedana (Camat) sabagai parangkek akhia. Pamarintahan Daftar Bupati Dewan Perwakilan Barikuik iko adolah komposisi anggota DPRD Kabupaten Langkat dalam duo periode tarakhia. Kecamatan Kabupaten Langkat tadiri dari 23 kecamatan, 37 kelurahan, jo 240 desa dalam wilayah salaweh 6.262,00 km² dan jumlah panduduak sakitar 1.032.330 jiwa (2017) jo kapadatan panduduak 165 jiwa/km². Daftar kecamatan dan kelurahan di Kabupaten Langkat, adolah sabagai barikuik: Panduduak Manuruik Sensus Panduduak taun 2000, panduduak Kabupaten Langkat mayoritas urang Jao (58,87%), kudian disusua urang Malayu (14,93%), Karo (10,22 %), Batak (4,76%), Mandailing (2,54%), Aceh (2,29%), Minang (1,29%), Cino (0,88%) dan lainnyo (6,3%). Samantaro agamo nan dianuik panduduak Langkat manuruik sensus taun 2020, tacataik baso mayoritas panduduak baragamo Islam, yakni 89,41%, kudian Kristen 9,42% (Protestan 7,36% jo Katolik 2,06%), Buddha 0,87%, Hindu 0,21% dan lainnya 0,08%. Tokoh tanamo Syeikh Abdul Wahab Rokan Syeikh Muhammad Husni Ginting Al-Langkati Al-Azhari Amir Hamzah Datok Haji Nordin gelar Datok Setia Bakti H.Tengku MHD Khalid Bin Sultan Mangedar Syamsul Arifin Nazril Irham Markus Horison Prof. Dr. Djohar Arifin Husin Rujuakan